



FONDUL SOCIAL EUROPEAN

Programul Operațional Capital Uman 2014 – 2020

Axa prioritară 1 – Initiativă „Locuri de muncă pentru tineri”

Obiective speficifice: 1.1 Creşterea ocupării tinerilor NEETs şomeri cu vârstă între 16-24 ani, înregistraţi la Serviciul Public de Ocupare, cu rezidenţa în regiunile eligibile

Titlul proiectului: „ACTIMOB NEETs–Activare şi mobilitate tineri NEETs"

Cod proiect: POCU/519/1/1/129203

**27 mai 2019**

Agenția Națională pentru Ocuparea Forței de Muncă (ANOFM) implementează pe o perioadă de 60 de luni, începând cu data de 16 mai 2019, proiectul „ACTIMOB NEETs–Activare şi mobilitate tineri NEETs" – cod POCU/519/1/1/129203, cofinanțat din Fondul Social European (FSE), prin Programul Operațional Capital Uman 2014-2020 (POCU).

Proiectul se subscrie obiectivului POCU de asigurare a integrării durabile pe piața muncii a tinerilor NEETs contribuind la creșterea ocupării tinerilor care nu au un loc de muncă, nu sunt într-o formă de educație și nu urmează cursuri de formare profesională, precum și la reducerea reticenței angajatorilor de a angaja tineri fără experiență de muncă.

Prin intermediul acestui proiect, ANOFM și-a propus să contribuie la susținerea ocupării a 10.728 tineri NEETs șomeri, cu vârsta între 16 - 24 ani, cu domiciliul sau reședința în regiunile Sud-Vest Oltenia, Sud – Muntenia, Sud-Est, înregistrați la agențiile pentru ocuparea forței de muncă.

ANOFM va acorda, cu respectarea prevederilor Legii nr. 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare, subvenții angajatorilor care încadrează în muncă, pe durată nedeterminată, tineri NEETs, iar pe de altă parte va acorda acestor tineri prime pentru a stimula încadrarea în muncă sau mobilitatea, după cum urmează:

1. Subvenții pentru o perioadă de 12 luni pentru angajatorii care încadrează pe perioadă nedeterminată:

* tineri NEETs absolvenţi ai unor instituţii de învăţământ;
* tineri NEETs unici susţinători al familiei monoparentale;
* tineri NEETs;
* tineri NEETs aflați în șomaj de mai mult de 6 luni, conform prevederilor legale, denumiți șomeri de de lungă durată;
* tineri NEETs cu handicap;

1. Subvenții pentru o perioadă de 18 luni pentru angajatorii care încadrează pe perioadă nedeterminată

* tineri NEETs absolvenţi cu handicap ai unor instituţii de învăţământ;

1. **Prime de activare** pentru tineri NEETs, înregistraţi la AJOFM de cel puţin 30 de zile, care nu beneficiază de indemnizaţie de şomaj, în situaţia în care se angajează cu normă întreagă, pentru o perioadă mai mare de 3 luni;
2. **Prime de încadrare** pentru tineri NEETs, înregistraţi la AJOFM, care se încadrează în muncă, potrivit legii, într-o localitate situată la o distanţă mai mare de 15 km de localitatea în care îşi au domiciliul;
3. **Prime de instalare** pentru tineri NEETs, înregistraţi la AJOFM, care încadrează în muncă, potrivit legii, într-o altă localitate situată la o distanţă mai mare de 50 km faţă de localitatea în care îşi au domiciliul sau reşedinţa şi, ca urmare a acestui fapt, îşi schimbă domiciliul ori îşi stabilesc reşedinţa în localitatea respectivă sau în localităţile învecinate.

Proiectul se implementează la nivelul ANOFM și al agențiilor pentru ocuparea forței de muncă din județele: Argeş, Călăraşi, Dâmboviţa, Giurgiu, Ialomiţa, Prahova, Teleorman, Brăila, Buzău, Constanţa, Galaţi, Tulcea, Vrancea, Dolj, Gorj, Mehedinţi, Olt, Vâlcea.

Bugetul total al proiectului este de 190.155.943,29 lei (40.866.506,91 euro), din care 174.943.468 lei (aprox. 37.597.186,36 euro) sunt cheltuieli nerambursabile (curs 1 euro = 4,6531 lei).

Recomandăm persoanelor interesate să urmărească site-ul [www.anofm.ro](http://www.anofm.ro) și pagina de Facebook a instituției, <https://www.facebook.com/fiiinformat/>, actualizate permanent cu informații despre proiect și despre fiecare măsură activă derulată prin intermediul acestuia.

Marcel-Dumitru Miclău

Secretar General

Nela Plugărescu

Manager Proiect

E-mail: [anofm@anofm.ro](mailto:anofm@anofm.ro)

Simona Țiparu

Director DCPFNFEMBD

Întocmit,

Lucian Matei,

Expert comunicare